हर ब्लॉक में होंगे काउंसलर, छात्रों की रुचि व क्षमता के हिसाब से देखकर गाइड करेंगे
अनिरुद्ध शर्मा | नई दिल्ली। नई शिक्षा नीति के तहत देश के हर ब्लॉक में काउंसलर नियुक्त होंगे। वे सभी सेकंडरी और सीनियर सेकंडरी स्कूलों में जाकर बच्चों की रुचि और क्षमता परखकर उन्हें आगे की पढ़ाई के लिए विषय चुनने में मदद करेंगे। केंद्रीय
अनिरुद्ध शर्मा | नई दिल्ली। नई शिक्षा नीति के तहत देश के हर ब्लॉक में काउंसलर नियुक्त होंगे। वे सभी सेकंडरी और सीनियर सेकंडरी स्कूलों में जाकर बच्चों की रुचि और क्षमता परखकर उन्हें आगे की पढ़ाई के लिए विषय चुनने में मदद करेंगे। केंद्रीय शिक्षा मंत्रालय का कहना है कि नई नेशनल एजुकेशन पॉलिसी लागू होने के बाद छात्र साइंस, कॉमर्स और आर्ट्स स्ट्रीम की पढ़ाई के बजाय मल्टी डिसीप्लीनरी पढ़ाई करेंगे।
यानी अलग-अलग स्ट्रीम में अपनी पसंद के विषय पढ़ सकेंगे। ऐसे में काउंसलर की भूमिका बेहद अहम होगी। शिक्षा मंत्रालय ने तय किया है कि समग्र शिक्षा अभियान के तहत देश के सभी ब्लॉक के रिसोर्स सेंटर में एक-एक काउंसलर नियुक्त होगा। देश में करीब 7,200 ब्लॉक हैं।
नियुक्तियां अगले महीने शुरू होंगी और एक साल के अंदर सभी ब्लॉक में काउंसलर नियुक्त हो जाएंगे। स्कूल शिक्षा सचिव संजय कुमार ने बताया कि एक ब्लॉक में करीब 12 से 15 ऐसे स्कूल हैं, जहां 10वीं व 12वीं कक्षा तक पढ़ाई होती है। काउंसलर रोस्टर बनाकर स्कूलों में बारी-बारी जाएंगे।
हर स्कूल को भेजा जा रहा सर्कुलर
सीबीएसई ने 74 स्कूलों में बीते सत्र के दौरान नई राष्ट्रीय शिक्षा नीति में तय किए गए होलिस्टिक असेसमेंट (समग्र मूल्यांकन) रिपोर्ट कार्ड का पायलट प्रोजेक्ट लागू किया, जो इस सत्र में भी लागू रहेगा। स्कूलों से मिले फीडबैक के बाद अब सीबीएसई के सभी स्कूलों में इसका फॉर्मेट भेजा रहा है। हालांकि, इस सत्र से इसे अनिवार्य नहीं किया जा रहा है। स्कूलों को सलाह दी जाएगी कि वे इसे अपना सकते हैं। इसमें छात्रों का मूल्यांकन शिक्षकों के अलावा साथी छात्र, अभिभावक और छात्र खुद भी करेगा।